stanford-oval/wikipedia huggingface dataset:
บันไดใหญ่ของเรืออาร์เอ็มเอส ไททานิก
ในวัฒนธรรมประชานิยม

ในบรรดาภาพยนตร์จำนวนมากที่สร้างขึ้นเกี่ยวกับการอับปางของไททานิก เกือบทั้งหมดมีการนำเสนอภาพของบันไดใหญ่ในรูปแบบหนึ่งรูปแบบใด บันไดนี้ได้กลายมาเป็นสัญลักษณ์แทนความหรูหราและความยิ่งใหญ่ของไททานิก
ภาพยนตร์ปี ค.ศ. 1943 บันไดใหญ่ถูกนำเสนอเป็นอุปมาสำหรับความโลภของชนชั้นสูงอังกฤษและอเมริกัน
ภาพยนตร์ปี ค.ศ. 1953 ของฌอง เนกูเลสโก มีหลายฉากที่เกิดขึ้นบนบันไดใหญ่ แม้จะมีความคล้ายคลึงกับบันไดใหญ่ของจริงเพียงผิวเผิน
ภาพยนตร์เรื่อง A Night to Remember ที่กำกับโดยรอย วอร์ด เบเกอร์ ในปี ค.ศ. 1958 มีฉากบันไดใหญ่ซึ่งเป็นการสร้างขึ้นใหม่ของดาดฟ้า A และ D โดยอิงจากภาพถ่ายเก่าของโอลิมปิก ทำให้ฉากเหล่านี้ดูสมจริงและน่าเชื่อถือ
ในละครสารคดีเรื่อง S.O.S. Titanic ปี ค.ศ. 1979 นักแสดงหญิงเรเน แฮร์ริส ภรรยาของผู้ผลิตเฮนรี บี. แฮร์ริส ได้สะดุดบันไดจนแขนหัก เหตุการณ์นี้เกิดขึ้นจริงบนไททานิก อย่างไรก็ตาม บันไดที่ใช้ในการถ่ายทำนั้นมาจากคฤหาสน์หลังหนึ่งในย่านเบลเกรฟสแควร์ กรุงลอนดอน และไม่มีความเกี่ยวข้องใด ๆ กับลักษณะของบันไดบนไททานิก
ภาพยนตร์เรื่อง Raise the Titanic (1980) แสดงภาพบันไดใหญ่ชั้น A หลังจากที่ซากเรือถูกยกขึ้นมา โดยเนื่องจากภาพยนตร์ถูกถ่ายทำก่อนการค้นพบซากเรือจริง จึงแสดงภาพบันไดใหญ่ว่ายังคงสภาพสมบูรณ์ โดยมีทั้งโดมแก้วและเครูบสัมฤทธิ์อยู่ครบ ซึ่งเป็นภาพที่ไม่ถูกต้อง นอกจากนี้ยังวางบันไดไว้ผิดตำแหน่งที่ปลายสุดของโถงที่มีเสาขนาดใหญ่ (ซึ่งไม่มีลักษณะเช่นนี้บนไททานิก)
ละครชุด Titanic ที่ผลิตโดยซีบีเอสในปี ค.ศ. 1996 มีการสร้างฉากบันไดใหญ่ขึ้นมาใหม่ แต่ตำแหน่งของดาดฟ้า A ที่มีนาฬิกาและโคมไฟรูปเครูบเป็นเอกลักษณ์นั้นถูกนำเสนอผิดพลาด โดยเปิดออกสู่ห้องอาหารชั้น D โดยตรง ซึ่งเป็นเรื่องที่ไม่ถูกต้อง นอกจากนี้ละครชุดดังกล่าวยังได้ตัดส่วนของโดมกระจกและห้องรับรองออกไปอีกด้วย
บันไดเป็นจุดสนใจหลักในภาพยนตร์ปี ค.ศ. 1997 ของเจมส์ แคเมอรอนเช่นกัน บันไดใหญ่ด้านหัว ตั้งแต่ดาดฟ้า A ถึง D สร้างขึ้นตามสัดส่วนที่ถูกต้อง แม้ว่าแบบจำลองที่ใช้จะใหญ่กว่าบันไดจริงถึงร้อยละ 30 มีการเสริมด้วยโครงเหล็ก ต่างจากของจริงที่ทำจากไม้โอกทั้งหมด บันไดใหญ่ดั้งเดิมมี 12 ขั้น รวมทั้งพักบันไดที่อยู่ใต้นาฬิกา แต่แบบจำลองของภาพยนตร์มี 13 ขั้น ช่างฝีมือจากเม็กซิโกและอังกฤษถูกว่าจ้างให้สร้างงานแกะสลักไม้โอกและงานปูนปั้นที่หรูหราอลังการ แม้ว่าแผงเสาบันไดบางส่วนจะทำจากปูนปลาสเตอร์หล่อแล้วทาสีให้ดูเหมือนไม้เพื่อประหยัดค่าใช้จ่ายและแรงงาน นาฬิกา "เกียรติยศและสง่าราศี" เป็นจุดเด่นสำคัญในภาพยนตร์เรื่องนี้ ซึ่งแกะสลักโดยเดฟ โคลด์แฮม ช่างแกะสลักฝีมือ โดยสร้างขึ้นตามแบบจริงจากโอลิมปิก
ในวิดีโอเกมไททานิก: แอดเวนเจอร์เอาต์ออฟไทม์ บันไดใหญ่ด้านหัวถูกแสดงอย่างถูกต้องเป็นส่วนใหญ่ ยกเว้นรายละเอียดที่ไม่ถูกต้องบางประการในดาดฟ้า D และ E แต่ในบันไดใหญ่ด้านท้ายนั้นไม่มีนาฬิกาอยู่บนดาดฟ้า A ภาพวาดสีน้ำมันก็ไม่ได้แสดงให้เห็นเช่นกัน
นอกจากนี้ยังมีพิพิธภัณฑ์ไททานิกหลายแห่งที่สร้างแบบจำลองบันไดใหญ่ขึ้นมาอย่างละเอียด บันไดจำลองที่จัดแสดงในพิพิธภัณฑ์ไททานิกที่แบรนสัน รัฐมิสซูรี และพิเจียนฟอร์จ รัฐเทนเนสซี สร้างขึ้นโดยใช้แบบดาดฟ้าดั้งเดิมของเรือ แต่มีการปรับเปลี่ยนเล็กน้อยเพื่อความปลอดภัยของผู้เข้าชม โดยเพิ่มราวจับทองเหลืองไว้ด้านล่างราวจับเดิม ส่วนบันไดจำลองที่พิพิธภัณฑ์ไททานิก เบลฟาสต์ ต้องมีการปรับเปลี่ยนค่อนข้างมากเพื่อให้สอดคล้องกับกฎระเบียบปัจจุบัน
แบบจำลองไททานิกขนาดเท่าของจริงซึ่งอยู่ระหว่างการก่อสร้างในมณฑลเสฉวนระหว่างปี ค.ศ. 2017 ถึง 2024 คาดว่าจะมีการสร้างบันไดใหญ่จำลอง
ดูเพิ่ม

สิ่งอำนวยความสะดวกชั้นสองและสามของเรืออาร์เอ็มเอส ไททานิก
"โถงทางเข้าและบันไดใหญ่ของเรือเอสเอส โอลิมปิก และไททานิก" ตามที่บรรยายไว้ในโบรชัวร์ขาวดำ ภาพวาดเดียวกันนี้ถูกนำมาใช้เพื่อโปรโมตเรือทั้งสองลำ ซึ่งบ่งชี้ว่าบันไดทั้งสองต้องมีความเหมือนกันอย่างมาก
แบบจำลองคอมพิวเตอร์ของบันไดใหญ่ของเรือไททานิก
ภาพถ่ายบันไดใหญ่ของโอลิมปิกมองจากดาดฟ้าเรือ
บันไดใหญ่ของโอลิมปิกพร้อมนาฬิกาชื่อดัง เชื่อกันว่าเหมือนกับของไททานิก
นาฬิกาแกะสลักของโอลิมปิก ปัจจุบันถูกเก็บรักษาไว้ ณ พิพิธภัณฑ์ซีซิตี ในเซาแทมป์ตัน ปัจจุบันยังไม่พบหลักฐานภาพถ่ายใด ๆ ของไททานิก การจำลองสมัยใหม่ทั้งหมดอิงจากโอลิมปิก (ดังภาพ)
ภาพวาดแสดงภาพปล่องไฟขนาดใหญ่ที่ออกแบบโดยเพอร์เซียร์และฟองแตน
บันไดใหญ่ด้านท้ายของโอลิมปิก มองจากดาดฟ้า A เมื่อมองไปทางซ้ายจะเห็นนาฬิกาเรียบง่ายที่พักบันได
เครูบของบันไดด้านท้ายของโอลิมปิก
พื้นที่รับรองของร้านอาหารตามสั่งตั้งอยู่ที่ชั้น B บนบันไดใหญ่ด้านท้ายของไททานิก ดังปรากฏให้เห็นจากตำแหน่งของแขนเครูบที่กำลังถือดอกบัวตูมอยู่
ชิ้นส่วนบางส่วนจากบันไดใหญ่ด้านท้ายของโอลิมปิก ถูกจัดแสดงอยู่ที่บันไดหลักของโรงแรมไวต์สวอน ในเมืองอาร์นวิก
งูหางกระดิ่ง

งูไซด์ไวน์เดอร์ (Crotalus cerastes) และส่วนขยายส่วนหางที่ทำให้เกิดเสียง จัดเป็นงูหางกระดิ่งขนาดใหญ่ที่สุดชนิดหนึ่ง

งูหางกระดิ่ง
เสียงสั่นหางของงูหางกระดิ่ง
งูเห่าหางกระดิ่ง เป็นชื่อสามัญของงูพิษจำพวกหนึ่ง ที่อยู่ในวงศ์งูแมวเซา (Viperidae) จัดอยู่ใน 2 สกุล คือ  Crotalus และ Sistrurus ในวงศ์ย่อย Crotalinae (Crotalus มาจากภาษากรีก มีความหมายว่า "Castanet" ส่วนคำว่า Sistrurus นั้นเป็นภาษาละตินที่มีความหมายในภาษากรีกว่า "Tail rattler" และมีความหมายตามรากศัพท์เดิมว่า "เครื่องดนตรี")
งูหางกระดิ่ง มีลักษณะเด่น คือ เกล็ดที่ปลายหางที่เป็นสารประกอบเคอราติน ที่เป็นอวัยวะที่สามารถทำให้เกิดเสียงได้ โดยเสียงนั้นเกิดจากการสั่นสะเทือนถี่ ๆ ของปล้องเกล็ดเป็นข้อ ๆ ที่หาง ซึ่งปล้องเกล็ดนี้พัฒนามาจากเกล็ดหางส่วนปลายนั่นเอง ทุกครั้งที่มีการลอกคราบปล้องเกล็ดนี้ก็จะเพิ่มจำนวนขึ้นด้วย 1 ปล้องต่อการลอกคราบ 1 ครั้ง การลอกคราบนั้นอาจเกิดขึ้นหลายครั้งใน 1 ปี ทั้งนี้ขึ้นกับอาหารที่ได้รับและอัตราการเติบโต สำหรับลูกงูที่เกิดใหม่นั้นจะมีปล้องเกล็ดที่หาง 1 ปล้อง ซึ่งยังไม่สามารถสั่นให้เกิดเสียงได้ แต่เมื่อผ่านการลอกคราบครั้งแรกไปแล้วก็สามารถสั่นให้เกิดเสียงได้ การสั่นให้เกิดเสียงนั้นก็เพื่อเป็นการข่มขู่เมื่อพบศัตรูเข้ามาใกล้นั่นเอง
งูหางกระดิ่ง ปัจจุบันพบกว่า 30 ชนิด ทุกชนิดพบได้ในทวีปอเมริกาเหนือจนถึงอเมริกากลาง เช่น เม็กซิโก โดยมากจะอาศัยและหากินในที่ ๆ แห้งแล้ง เช่น ทะเลทราย และหากินบนพื้นดินมากกว่าจะขึ้นต้นไม้ ออกหากินในเวลากลางคืน โดยใช้การตรวจจับคลื่นความร้อนจากรังสีอินฟาเรดจากตัวเหยื่อด้วยอวัยวะรับคลื่นความร้อนที่เป็นแอ่งระหว่างช่องเปิดจมูกกับตา เป็นงูที่มีพิษร้ายแรงทำให้มนุษย์ที่ถูกกัดเสียชีวิตได้ สำหรับภูมิภาคอื่นที่ไม่มีงูหางกระดิ่ง แต่ก็มีงูบางชนิดในวงศ์เดียวกันนี้ ที่เกล็ดตามลำตัวสามารถเสียดสีทำให้เกิดเสียงดังได้เพื่อขู่ศัตรู เช่น งูพิษเกล็ดเลื่อย (Echis carinatus) ในประเทศอินเดีย เป็นต้น
แหล่งข้อมูลอื่น

"Climate Changes Faster Than Species Can Adapt, Rattlesnake Study Finds", Science Daily, Dec. 05, 2011
ละฏีฟะฮ์ บินต์ มุฮัมมัด อาล มักตูม

ชีกะอ์ ละฏีฟะฮ์ บินต์ มุฮัมมัด อาล มักตูม (อาหรับ: لطيفة بنت محمد بن راشد آل مكتوم, อักษรโรมัน: Laṭīfa bint Muḥammad bin Rāshid Āl Maktūm; เกิด 5 ธันาคม 1985) เป็นชีคาชาวเอมิเรต สมาชิกของราชวงศ์ที่ปกครองดูไบ ลูกสาวของมุฮัมมัด บิน รอชิด อาล มักตูม นายกรัฐมนตรีสหรัฐอาหรับเอมิเรตส์ กับสตรีชาวแอลจีเรียที่ชื่อ ฮูรียะฮ์ อะฮ์เมด อัลมะอาช (Huriah Ahmed al M'aash)
เธอมีพี่น้องร่วมบิดาแต่ต่างมารดาอีกสองคนที่มีชื่อเดียวกัน เธอมีน้องสาวร่วมบิดามารดาด้วยกันคือ มัยตะอ์ (เกิดปี 1980), ชัมซา (เกิดปี 1981) และ มาญิด (เกิดปี 1987)
เธอหลบหนีออกจากดูไบในปลายเดือนกุมภาพันธ์ 2018 และถูกบีบบังคับให้เดินทางกลับมายังบ้านเกิดจากน่านน้ำนานาชาติใกล้กับชายฝั่งอินเดียในปฏิบัติการร่วมระหว่างอินเดียกับสหรัฐอาหรับเอมิเรตส์ในเดือนมีนาคม 2018 ในเดือนธันวาคม 2018 ราชสำนักระบุว่าเธอได้เดินทางกลับเข้าดูไบแล้ว เป็นที่เข้าใจว่าเธอถูกกักขังหน่วงเหนี่ยวโดยขัดกับความต้องการของเธอภายใต้คำสั่งของบิดา ในเดือนมิถุนายน 2021 มีการออกแถลงการณ์สั้นในนามของเธอโดยสำนักงานกฎหมาย เทย์เลอร์ วิสซิง ระบุว่าเธอมีอิสระในการเดินทางอยู่และต้องการความเป็นส่วนตัว ในเดือนสิงหาคม 2021 หลังมีผู้ถ่ายภาพเธอได้บนท้องถนนของดูไบ, สเปน และไอซ์แลนด์ จึงถือเป็นการสิ้นสุดการรณรงค์ #FreeLatifa (ปล่อยละฏีฟะฮ์) ซึ่งดำเนินการมานานสามปีครึ่ง ในเดือนกุมภาพันธ์ 2022 ข้าหลวงใหญ่สิทธิมนุษยชนแห่งสหประชาชาติ มีแชล บาเชเล ระบุว่าตนได้พบกับละฏีฟะฮ์เป็นการส่วนตัวในปารีสแล้ว ซึ่งเธอสบายดีและต้องการความเป็นส่วนตัว
ตำบลไทยชนะศึก

| ตำบลไทยชนะศึก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Thai Chana Suek
คำขวัญ: ถิ่นโคนมพระราชทาน แหล่งตำนานความกล้าหาญสามัคคี กำเนิดพระธาตุครูบาขาวปี อนุรักษ์ประเพณีวัฒนธรรม
ตำบลไทยชนะศึกที่ตั้งของตำบลไทยชนะศึกในจังหวัดสุโขทัย
พิกัด: 17°20′24″N 99°35′29″E﻿ / ﻿17.34000°N 99.59139°E﻿ / 17.34000; 99.59139
ประเทศ: ไทย
จังหวัด: สุโขทัย
อำเภอ: ทุ่งเสลี่ยม
พื้นที่[ต้องการอ้างอิง]
 • ทั้งหมด: 83.72 ตร.กม. (32.32 ตร.ไมล์)
ประชากร (2562)
 • ทั้งหมด: 8,087 คน
 • ความหนาแน่น: 96.59 คน/ตร.กม. (250.2 คน/ตร.ไมล์)
รหัสไปรษณีย์ : 64150
รหัสภูมิศาสตร์: 640902
เว็บไซต์: www.thaichanasuk.go.th (อบต.ไทยชนะศึก)
 ส่วนหนึ่งของสารานุกรมประเทศไทย
ไทยชนะศึก เป็นตำบลหนึ่งในอำเภอทุ่งเสลี่ยม จังหวัดสุโขทัย ทั้งพื้นที่ของตำบลบริหารโดยองค์การบริหารส่วนตำบลไทยชนะศึก
ประวัติ

พ.ศ. 2482 อยู่ตำบลบ้านใหม่ อำเภอสวรรคโลก จังหวัดสุโขทัย
พ.ศ. 2483 อยู่ในตำบลบางขลัง อำเภอสวรรคโลก จังหวัดสุโขทัย
พ.ศ. 2485 อยู่ในตำบลนาทุ่ง อำเภอสวรรคโลก จังหวัดสุโขทัย
31 สิงหาคม พ.ศ. 2500 ประกาศกระทรวงมหาดไทย ลงวันที่ 29 สิงหาคม พ.ศ. 2500 ตั้งตำบลไทยชนะศึก กิ่งอำเภอทุ่งเสลี่ยม อำเภอสวรรคโลก จังหวัดสุโขทัย
ภูมิประเทศ

ทิศเหนือ ติดกับตำบลบ้านแก่ง อำเภอศรีสัชนาลัย จังหวัดสุโขทัย
ทิศใต้ ติดกับตำบลบ้านใหม่ไชยมงคล อำเภอทุ่งเสลี่ยม จังหวัดสุโขทัย
ทิศตะวันออก ติดกับตำบลเขาแก้วศรีสมบูรณ์ อำเภอทุ่งเสลี่ยม จังหวัดสุโขทัย
ทิศตะวันตก ติดกับตำบลทุ่งเสลี่ยม (เทศบาลตำบลทุ่งเสลี่ยม, องค์การบริหารส่วนตำบลทุ่งเสลี่ยม) อำเภอทุ่งเสลี่ยม จังหวัดสุโขทัย
การปกครอง

หมู่ที่ 1 บ้านท่าต้นธง
หมู่ที่ 2 บ้านแม่ทุเลา
หมู่ที 3 บ้านคลองสำราญ
หมู่ที่ 4 บ้านฝั่งหมิ่น
หมู่ที่ 5 บ้านหนองหมื่นชัย
หมู่ที่ 6 บ้านธารชะอม
หมู่ที่ 7 บ้านหนองหญ้าปล้อง
หมู่ที่ 8 บ้านราษฎร์ร่วมจิต
หมู่ที่ 9 บ้านสำราญราษฎร์
หมู่ที่ 10 บ้านแม่ทุเลาพัฒนา
หมู่ที่ 11 บ้านท่าต้นธงพัฒนา
ประชากร

องค์การบริหารส่วนตำบลไทยชนะศึก มีประชากรทั้งหมด 8,269 คน
เศรษฐกิจ

ชาวไร่ชาวนา
สัตว์เลี้ยง
หนึ่งตำบล หนึ่งผลิตภัณฑ์ การจักสานใบตาล การทอผ้า แปรรูปผ้า  น้ำพริกลาบ พริกแกง
เกษตรกรรม  ลำไย แตงโม แตงไทย ข้าว ถั่วเขียว
การทำงานต่างประเทศ
การคมนาคม

ทางหลวงแผ่นดินหมายเลข 1048
ทางหลวงแผ่นดินหมายเลข 4008
ท่าอากาศยานสุโขทัย ระยะทาง 39 กิโลเมตร
สถานีรถไฟสวรรคโลก ระยะทาง 29 กิโลเมตร
สถาที่สำคัญ

สำนักสงฆ์ดอยแม่ทุเลา (เขาตีนกา)
วัดแม่ทุเลา (วัดน้ำล้อม)
สำนักปฏิบัติธรรมคีรีสำราญ (วัดบน)
วัดพระร่วงเจ้าประทานพร (หนองหญ้าปล้อง)
วัดคลองสำราญ (วัดล่าง)
วัดท่าต้นธงชัย
วัดธารชะอม
วัดฝั่งหมิ่น
วัดหนองหมื่นชัย
แหล่งข้อมูลอื่น

เว็บไซต์องค์การบริหารส่วนตำบลไทยชนะศึก เก็บถาวร 2013-05-18 ที่ เวย์แบ็กแมชชีน
| ด ค กตำบลในจังหวัดสุโขทัย |
| --- | --- | --- |
| อำเภอกงไกรลาศ |  กง  บ้านกร่าง  ไกรนอก  ไกรกลาง  ไกรใน  ดงเดือย  ป่าแฝก  กกแรต  ท่าฉนวน  หนองตูม  บ้านใหม่สุขเกษม  |  |
| อำเภอคีรีมาศ |  โตนด  ทุ่งหลวง  บ้านป้อม  สามพวง  ศรีคีรีมาศ  หนองจิก  นาเชิงคีรี  หนองกระดิ่ง  บ้านน้ำพุ  ทุ่งยางเมือง  |  |
| อำเภอทุ่งเสลี่ยม |  บ้านใหม่ไชยมงคล  ไทยชนะศึก  ทุ่งเสลี่ยม  กลางดง  เขาแก้วศรีสมบูรณ์  |  |
| อำเภอบ้านด่านลานหอย |  ลานหอย  บ้านด่าน  วังตะคร้อ  วังน้ำขาว  ตลิ่งชัน  หนองหญ้าปล้อง  วังลึก  |  |
| อำเภอเมืองสุโขทัย |  ธานี  บ้านสวน  เมืองเก่า  ปากแคว  ยางซ้าย  บ้านกล้วย  บ้านหลุม  ตาลเตี้ย  ปากพระ  วังทองแดง  |  |
| อำเภอศรีนคร |  ศรีนคร  นครเดิฐ  น้ำขุม  คลองมะพลับ  หนองบัว  |  |
| อำเภอศรีสัชนาลัย |  หาดเสี้ยว  ป่างิ้ว  แม่สำ  แม่สิน  บ้านตึก  หนองอ้อ  ท่าชัย  ศรีสัชนาลัย  ดงคู่  บ้านแก่ง  สารจิตร  |  |
| อำเภอศรีสำโรง |  คลองตาล  วังลึก  สามเรือน  บ้านนา  วังทอง  นาขุนไกร  เกาะตาเลี้ยง  วัดเกาะ  บ้านไร่  ทับผึ้ง  บ้านซ่าน  วังใหญ่  ราวต้นจันทร์  |  |
| อำเภอสวรรคโลก |  เมืองสวรรคโลก  ในเมือง  คลองกระจง  วังพิณพาทย์  วังไม้ขอน  ย่านยาว  นาทุ่ง  คลองยาง  เมืองบางยม  ท่าทอง  ปากน้ำ  ป่ากุมเกาะ  เมืองบางขลัง  หนองกลับ  |  |
| ด ค กองค์กรปกครองส่วนท้องถิ่นระดับล่างในจังหวัดสุโขทัย |
| --- | --- | --- |
| เทศบาลเมือง |  สุโขทัยธานี  สวรรคโลก  ศรีสัชนาลัย  |  |
| เทศบาลตำบล |  กงไกรลาศ  กลางดง  เขาแก้วศรีสมบูรณ์  คลองยาง  ตลิ่งชัน  ทุ่งเสลี่ยม  ทุ่งหลวง  ในเมือง  บ้านกล้วย  บ้านโตนด  บ้านสวน  ป่ากุมเกาะ  เมืองเก่า  เมืองบางขลัง  ลานหอย  ศรีนคร  ศรีสำโรง  หาดเสี้ยว  |  |
| องค์การบริหารส่วนตำบล |  กกแรต  กง  เกาะตาเลี้ยง  ไกรกลาง  ไกรนอก  ไกรใน  คลองกระจง  คลองมะพลับ  ดงคู่  ดงเดือย  ตาลเตี้ย  ตาลโตนด  ทับผึ้ง  ท่าฉนวน  ท่าทอง  ทุ่งยางเมือง  ทุ่งเสลี่ยม  ไทยชนะศึก  นครเดิฐ  นาขุนไกร  นาเชิงคีรี  นาทุ่ง  น้ำขุม  บ้านแก่ง  บ้านซ่าน  บ้านด่าน  บ้านตึก  บ้านนา  บ้านน้ำพุ  บ้านป้อม  บ้านไร่  บ้านสวน  บ้านหลุม  บ้านใหม่ไชยมงคล  บ้านใหม่สุขเกษม  ปากแคว  ปากน้ำ  ปากพระ  ป่างิ้ว  ป่าแฝก  เมืองเก่า  เมืองบางยม  แม่สำ  แม่สิน  ยางซ้าย  ย่านยาว  ราวต้นจันทร์  ลานหอย  วังตะคร้อ  วังทอง  วังทองแดง  วังน้ำขาว  วังไม้ขอน  วังลึก (บ้านด่านลานหอย)  วังลึก (ศรีสำโรง)  วังใหญ่  วัดเกาะ  ศรีคีรีมาศ  ศรีนคร  สามพวง  สามเรือน  สารจิตร  หนองกระดิ่ง  หนองกลับ  หนองจิก  หนองตูม  หนองบัว  หนองหญ้าปล้อง  หนองอ้อ  |  |
แม็กซ์ (บริการผ่านสัญญาณต่อเนื่อง)

| --- | --- |

ประเภท: แพลตฟอร์มการสตรีมวิดีโอ OTT
ก่อนหน้า:  รายการ  เอชบีโอ โก  เอชบีโอนาว  ซีนีแม็กซ์ โก  ดีซียูนิเวิร์ส  ฟิล์มสตรัค  ดราม่าฟีเวอร์  ซีเอ็นเอ็น+  เอชบีโอ นอร์ดิก  เอชบีโอ โปรตุเกส  
สำนักงานใหญ่: นครนิวยอร์ก, รัฐนิวยอร์ก, สหรัฐ
ประเทศต้นทาง: สหรัฐ
พื้นที่ให้บริการ: อเมริกา (ยกเว้น แคนาดา) และบางส่วนของยุโรป
เจ้าของ: วอร์เนอร์บราเธอส์ดิสคัฟเวอรี
บุคคลสำคัญ: เคซี่ย์ บลอยส์ (หัวหน้าฝ่ายเนื้อหา)
บริษัทแม่: วอร์เนอร์บราเธอส์ดิสคัฟเวอรีโกลบอลสตรีมมิงแอนด์อินเตอร์แอกทีฟเอ็นเตอร์เทนเมนต์
ยูอาร์แอล: www.max.com
ลงทะเบียน: ไม่ที่จำเป็น
ผู้ใช้:  76.8 ล้านผู้ใช้ (ข้อมูลเมื่อ 1 เมษายน ค.ศ.  2022 (2022 -04-01))
เปิดตัว:   27 พฤษภาคม 2020; 4 ปีก่อน (2020-05-27) (เอชบีโอแม็กซ์)  23 พฤษภาคม 2023; 17 เดือนก่อน (2023-05-23) (แม็กซ์) 
สถานะปัจจุบัน: ดำเนินการอยู่
โลโก้เอชบีโอแม็กซ์ที่ใช้ระหว่างวันที่ 29 ตุลาคม 2562 ถึง 22 พฤษภาคม 2566
แม็กซ์ (อังกฤษ: Max) หรือเอชบีโอแม็กซ์ (อังกฤษ: HBO Max) เป็นบริการวีดิทัศน์ตามคำขอแบบบอกรับสมาชิกจากบริษัท วอร์เนอร์มีเดียเอนเตอร์เทนเมนต์ โดยเป็นแผนกของเอทีแอนด์ทีซึ่งเป็นของวอร์เนอร์มีเดีย โดยเปิดให้บริการในวันที่ 27 พฤษภาคม 2563
ดูเพิ่ม

เอชบีโอ
แอปเปิลทีวี+
ดิสคัฟเวอรี+
พาราเมาต์+
แหล่งข้อมูลอื่น

Max
| ด ค กแพลตฟอร์มเผยแพร่วิดีโอดิจิทัล |
| --- | --- |
 วีดิทัศน์ตามคำขอ  บริการรับฝากวีดิทัศน์ 
 แอมะซอน ไพร์ม วิดีโอ  บิลิบิลิ  เดลีโมชัน  ดิสนีย์+  แม็กซ์  อินเทอร์เน็ตอาร์ไคฟ์  อ้ายฉีอี้  ร้านไอทูนส์  เน็ตฟลิกซ์  นินเท็นโด อีช็อป  ราคูเท็น ทีวี  ทวิตช์  วิมีโอ  วูดู  เทนเซ็นต์ วิดีโอ  โยวคู่  ยูทูบ 
Availability of Max, as of July 2024:  Available   Regional partnership, launch in near future   HBO Max, rebrand as Max in near future   HBO Max   Not available
ปู

บทความนี้เกี่ยวกับปู (แก้ความกำกวม) สำหรับความหมายอื่น ดูที่ ปู (แก้ความกำกวม)
| ปู ช่วงเวลาที่มีชีวิตอยู่: จูแรสซิก-ปัจจุบัน |
| --- | --- |

ปูทะเล (Scylla serrata)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับย่อย:: Pleocyemata
อันดับฐาน:: Brachyura Linnaeus, 1758

กลุ่มใหญ่และกลุ่มย่อย
 Dromiacea  Raninoida  Cyclodorippoida  Eubrachyura Heterotremata  Thoracotremata 
ปู เป็นสัตว์พวกเท้าปล้องชนิดหนึ่ง อยู่ในไฟลัมอาโทรโพดา ในอันดับฐานบราชีอูรา (Brachyura) มีลักษณะสิบขา มีหลายชนิดที่อยู่ทั้งน้ำจืดและทะเล รวมถึงอยู่แต่เฉพาะบนบก
ปูจะมีกระดองซึ่งเป็นแคลเซียมแข็ง มีลักษณะสมมาตร แอบโดเมนพับลงไปอยู่ใต้กระดอง ซึ่งเป็นลักษณะสำคัญของอันดับฐานนี้ มีก้ามใหญ่ 1 คู่ มีขาเดิน 4 คู่ แตกออกเป็นรัศมีไปทางด้านข้างลำตัว หนวดคู่ที่ 2 อยู่ระหว่างตา ส่วนหาง ไม่มีหน้าที่ชัดเจน และไม่มีแพนหาง
ปูในแนวปะการังมีหลายกลุ่มหลายรูปร่างโดยสัมพันธ์กับพฤติกรรม ปูหลายชนิดอาศัยตามพื้นทราย จะมีขาว่ายน้ำหรือกรรเชียงคล้ายปูม้า บางชนิดตัวใหญ่ มีกระดองแข็งคล้ายปูทะเล มีขาสั้นและแข็งแรงเพื่อเกาะยึดกับหิน เช่นปูใบ้ก้ามดำ
ปูบางชนิดมีรูปร่างแปลกเพื่อพรางตัวเข้ากับสภาพแวดล้อม บางชนิดมีสีและลักษณะกระดองเหมือนกัลปังหา ปะการังอ่อน หรือดาวขนนก ในจำนวนนี้ยังมีปูที่นำฟองน้ำหรือสาหร่ายมาติดตามตัวเพื่อใช้พรางกาย
ปูกลุ่มหนึ่งที่มีวิวัฒนาการมากกว่ากลุ่มอื่นคือ ปูเสฉวนจะเปลี่ยนส่วนท้องให้นิ่มและขดงอเพื่อสามารถเข้าไปอยู่ในเปลือกหอย นำเปลือกหอยติดตัวไปด้วยตลอดเวลา ซึ่งจะจัดอยู่ในอันดับฐานปูปลอม (Anomura)
ปัจจุบันปูได้รับการจำแนกไว้แล้วกว่า 6,000 ชนิด ส่วนใหญ่พบในแถบอินโด-แปซิฟิก ในประเทศไทยพบแล้วรวม 824 ชนิด
ดูเพิ่ม

Anomura
เส้นหลักการส่งกำลัง

รถบรรทุกของกองทัพฮังการีบนเส้นหลักการส่งกำลัง กำลังข้ามแม่น้ำซาวาที่สลาวอนสกีบรอด โครเอเชีย
เส้นหลักการส่งกำลังอันโด่งดัง เส้นทางเพชร ซึ่งนำความช่วยเหลือจาก UNHCR เข้าสู่ใจกลางบอสเนียในฤดูหนาวของปี พ.ศ. 2536
เส้นหลักการส่งกำลัง (อังกฤษ: main supply route: MSR) คือเส้นทางหรือเส้นทางที่ถูกกำหนดไว้ในพื้นที่ปฏิบัติการซึ่งมีการจราจรส่วนใหญ่ไหลผ่านเพื่อสนับสนุนปฏิบัติการทางทหาร และปฏิบัติการด้านมนุษยธรรม เส้นหลักการส่งกำลังเป็นคำที่ใช้ในการก่อการกำเริบและสงครามไม่ตามแบบ
เนื่องมาจากการจราจรทางทหารที่หนาแน่นและแน่นอน เส้นหลักการส่งกำลังมักจะกลายเป็นเป้าหมายของกองกำลังฝ่ายตรงข้าม ดังเช่นกรณีของถนนสนามบินในกรุงแบกแดด ซึ่งเป็นเส้นทางที่สั้นแต่อันตราย
ดูเพิ่ม

เส้นหลักการคมนาคม
การส่งกำลังบำรุงทางทหาร
การส่งกำลังบำรุงด้านมนุษยธรรม
เว็บเพจ

ภาพหน้าจอของเว็บเพจหนึ่งบนวิกิพีเดีย
เว็บเพจ (อังกฤษ: web page, webpage) หรือแปลเป็นไทยว่า หน้าเว็บ คือเอกสารเว็บชนิดหนึ่งเหมาะสำหรับเวิลด์ไวด์เว็บและเว็บเบราว์เซอร์ เว็บเบราว์เซอร์จะแสดงเว็บเพจบนจอคอมพิวเตอร์หรืออุปกรณ์เคลื่อนที่ เว็บเพจก็คือสิ่งที่ปรากฏออกมา แต่ศัพท์นี้ก็ยังหมายถึงแฟ้มคอมพิวเตอร์ที่มักจะเขียนเป็นเอชทีเอ็มแอลหรือภาษามาร์กอัปที่เทียบเคียงได้ ซึ่งมีลักษณะเด่นอันเป็นหลักก็คือ การจัดเตรียมข้อความหลายมิติที่จะนำไปสู่ เว็บเพจอื่น ผ่านทางลิงก์ เว็บเบราว์เซอร์จะประสานงานกับทรัพยากรเว็บที่อยู่โดยรอบเว็บเพจที่เขียน เช่น สไตล์ชีต สคริปต์ และรูปภาพ เพื่อนำเสนอเว็บเพจนั้น
เว็บเบราว์เซอร์สามารถค้นคืนเว็บเพจจากเว็บเซิร์ฟเวอร์ระยะไกลบนเครือข่ายหนึ่ง ๆ ได้ ในระดับที่สูงขึ้น เว็บเซิร์ฟเวอร์อาจจำกัดการเข้าถึงให้เฉพาะเครือข่ายส่วนตัว เช่น อินทราเน็ตภายในองค์กร หรือจัดเตรียมการเข้าถึงสู่เวิลด์ไวด์เว็บ ส่วนในระดับที่ต่ำกว่า เว็บเบราว์เซอร์จะใช้เกณฑ์วิธีขนส่งข้อความหลายมิติ (เอชทีทีพี) เพื่อสร้างการร้องขอเช่นนั้น
เว็บเพจสถิต (static web page) คือเว็บเพจที่ถูกส่งมาเป็นเนื้อหาเว็บเหมือนกับข้อมูลที่บันทึกอยู่ในระบบแฟ้มของเว็บเซิร์ฟเวอร์ ในขณะที่ เว็บเพจพลวัต (dynamic web page) จะถูกสร้างขึ้นโดยเว็บแอปพลิเคชัน ซึ่งขับเคลื่อนด้วยซอฟต์แวร์ด้านเซิร์ฟเวอร์หรือสคริปต์ด้านไคลเอนต์ เว็บเพจพลวัตช่วยให้เบราว์เซอร์ (ด้านไคลเอนต์) เพิ่มสมรรถนะของเว็บเพจผ่านทางอินพุตของผู้ใช้ไปยังเซิร์ฟเวอร์
คำศัพท์ที่มักสับสน

เว็บไซต์ (web site) หมายถึงเว็บเพจหลาย ๆ หน้ารวมกันและเก็บไว้ที่หนึ่ง
โฮมเพจ (home page) หมายถึงเว็บเพจหน้าแรกที่ปรากฏ เมื่อเข้าสู่เว็บไซต์หนึ่ง
ณัฏฐ์ ทิวไผ่งาม

| ณัฏฐ์ ทิวไผ่งาม |
| --- | --- |

สารนิเทศภูมิหลัง
เกิด: 5 มิถุนายน พ.ศ. 2532 (35 ปี) ณัฏฐ์ ทิวไผ่งาม กรุงเทพมหานคร ประเทศไทย
ส่วนสูง: 1.80 เมตร (5 ฟุต 11 นิ้ว)
อาชีพ: นักร้อง นักแสดง เทรนเนอร์
ปีที่แสดง: พ.ศ. 2551 - ปัจจุบัน
ผลงานเด่น: ไม้ - วัยป่วนก๊วนล่าฝัน (2553)  เหมันต์ - เหนือมนุษย์ (2554)  ผึ่ง - เสน่ห์บางกอก (2554)  พะอู / ชะเวโบ - เสือสมิง (2555)  ฉลอง - ลูกกรุง (2562)  ปวิณ - รองเท้านารี (2562)  ภุริช (ภู) - มงกุฎดอกหญ้า (2563)  เวไนย - กระเช้าสีดา (2564)  เริงฤทธิ์ / เก่ง - ทายาทพันธุ์ข้าวเหนียว (2565)
สังกัด: ข่อง 7 (2552–2557)  ทรูแฟนเทเชีย (2551–2559) ซีเจ อีแอนด์เอ็ม (2556–2559)  นักแสดงอิสระ  ภายใต้การดูแล Millions Of Stars (2559-2564) นักแสดงอิสระ (ปัจจุบัน)
ณัฏฐ์ ทิวไผ่งาม ชื่อเล่น นัท หรือนัททิว (เกิด 5 มิถุนายน พ.ศ. 2532) ได้รับรางวัลชนะเลิศอันดับ 1 สุดยอดนักล่าฝัน ในรายการ Reality Show ทรู อคาเดมี่ แฟนเทเชีย ซีซั่นที่ 5 ทาง True Vision เริ่มต้นเป็นศิลปินในสังกัด True Fantasia และศิลปินในสังกัด CJ Entertainment (อยู่ในเครือ CJ Group) ของเกาหลี จนถึง มิถุนายน 2559 โดยมีผลงานในวงการบันเทิงหลายด้าน ได้แก่ ผลงานละคร ผลงานเพลง เดินแบบ ถ่ายแบบ โฆษณา พรีเซ็นเตอร์ และเคยเป็นครูพิเศษสอนร้องเพลง ที่โรงเรียนวีมุส (viemus) ปัจจุบันณัฏฐ์รับงานแสดง ควบคู่กับการเป็นเทรนเนอร์ (ดูข้อมูลเพิ่มเติมได้ที่เพจ Natthew Fit Diary)
ประวัติ

ณัฏฐ์เป็นบุตรคนที่ 2 จากพี่น้องทั้งหมด 3 คน เกิดเมื่อ 5 มิถุนายน 2532 จบการศึกษาจากโรงเรียนสาธิตแห่งมหาวิทยาลัยเกษตรศาสตร์ และระดับปริญญาตรีคณะบริหารธุรกิจ สาขาการจัดการ มหาวิทยาลัยเกษตรศาสตร์ มีความสามารถพิเศษ คือ เป่า Saxophone และ วาดรูปการ์ตูน  ส่วนงานอดิเรก ได้แก่ สะสมและต่อหุ่นกันดั้ม  โดยคติในการดำเนินชีวิต คือ ทำตามสิ่งที่ตนรัก..และฝันอย่างตั้งใจ  นับถือศาสนาคริสต์ นิกายโรมันคาทอลิก
หลังจากรายการ ทรู อะคาเดมี แฟนเทเชีย ฤดูกาลที่ 5 สิ้นสุดลง นัททิวมีโอกาสรับงานด้านการแสดง โดยในช่วงแรกนัททิวเป็นนักแสดงรับเชิญทางช่อง 3 ต่อมาในปี 2552 นัททิวได้เซ็นต์สัญญาเป็นนักแสดงในสังกัดของช่อง 7 ระยะเวลา 5 ปี อย่างไรก็ดี ขณะนี้นัททิวยุติการเป็นนักแสดงสังกัดช่อง 7 แล้ว หลังจากสัญญาสิ้นสุดลงในปี 2557 นอกจากนี้ หลังจากเซนต์สัญญากับบริษัท CJ E&M ซึ่งเป็นบริษัท Entertainment ของเกาหลีใต้ นัททิวจึงได้รับโอกาสเป็นนักแสดงรับเชิญในละครเพลงเกาหลี เรื่อง Monstar
ผลงานบันเทิง > ผลงานเพลง

| ปี | เพลง | หมายเหตุ |
| --- | --- | --- |
| 2551 | รู้ไหม (Premier: 30/8/2551 /Premier MV: 09/10/2551 )  | อัลบั้มAF5 Me,My dream and My Producer   Producer By ไก่ .. สุธี แสงเสรีชน  |
| 2552 | สักครั้ง | ร่วมกับ รอน, ว่าน, แต๊ป AF5 ในนาม "123 Soul"  (ประกอบละครจำเลยกามเทพ ทาง ช่อง 3) |
| 2552 | ขยับ | ก่อนจะลาออกจากการเป็นสมาชิก "123 Soul" |
| 2553 | เมื่อฉันได้บอกรักเธอ...ไปแล้ว (Premier: 14/6/2553 /Premier MV: 19/07/2553 )  | Producer By ไก่.. สุธี แสงเสรีชน อัลบั้ม THE WINNERS PROJECT |
| 2553 | เพราะเธอ (Premier: 01/10/2553 /Premier MV: 08/11/2553)  ปล่อยเพลงตัวอย่าง 60วินาที ในวันที่ 27/9/2553 | Producer By ไก่.. สุธี แสงเสรีชน อัลบั้ม THE WINNERS PROJECT |
| 2553 | As Over /Still (As Ever) | Ost.(Thai Version) You're Beautiful หล่อน่ารักกับซุปเปอร์สตาร์น่าเลิฟ ช่อง 7 |
| 2553 | Oh I Say | เพลงพระราชนิพนธ์ประกอบภาพยนตร์เฉลิมพระเกียรติ "แผ่นดินของเรา" |
| 2554 | ต่อให้เธอจะลืม (Premier: 16/02/2554 /Premier MV: 04/03/2554)  | อัลบั้มเดี่ยว Natthew The Passion วงแผง 26/04/2554 |
| 2554 | น้อยกว่ารักมากกว่าชอบ (Premier MV : 13/06/2554 )  | อัลบั้มเดี่ยว Natthew The Passion วงแผง 26/04/2554 |
| 2554 | Change | อัลบั้มเดี่ยว Natthew The Passion วงแผง 26/04/2554 |
| 2554 | สะเทือนใจ | อัลบั้มเดี่ยว Natthew The Passion วงแผง 26/04/2554 |
| 2554 | Love Happens | อัลบั้มเดี่ยว Natthew The Passion วงแผง 26/04/2554 |
| 2554 | ทุกฝันยังเป็นของเรา | อัลบั้มทอง แผ่นเดียวกัน |
| 2554 | คนสำคัญ (Premier: 16/08/2554 /Premier MV: 13/09/2554)  |  |
| 2554 | บ้านเราบ้านพ่อ |  |
| 2555 | She's Bad (Feat. 용준형 of Beast) (Premier MV : 15/11/2555)  |  |
| 2556 | 오 제발 /Oh Please (Premier: 01/04/2556)  | OST.Nine: Time Travelling Nine Times Part 3 |
| 2556 | ยิ่งฟัง ยิ่งเจ็บ (Oh Please) Thai Version (Premier: 11/04/2556 /Premier MV: 30/05/2556)  |  |
| 2556 | ไม่เสียใจที่ได้รักเธอ (cover version) (Premier: 26/10/2556 /Premier MV: 05/11/2556)  |  |
| 2557 | Don't know how (Premier: 12/11/2557 )  | remake Roy Kim's song |
| 2557 | Love will be OK / 잘할게 (Premier MV : 13/11/2557 )  | featuring Son Ho Yung of g.o.d |
| 2557 | รักแท้แค่มาช้า (Premier: 01/12/2557 /Premier MV: 19/01/2558)  | Love will be OK Thai Version |
| 2557 | The Only One | Tiny G-M featuring Natthew |
| 2558 | ขอโทษในใจ (Premier: 23/03/2558 /Premier MV: 31/03/2558)  |  |
| 2562 | เป็นไปไม่ได้ | (เพลงประกอบละคร ลูกกรุง) |
ผลงานบันเทิง > Music programs

นัททิวมีโอกาสได้แสดงบนเวทีในช่วงการโปรโมต single เพลงเกาหลี 2 เพลง คือ She's Bad และ Love will be OK
| ปี | เพลง | รายการ |
| --- | --- | --- |
| 2555 | She's Bad | Mnet M! Countdown (2012.11.15) |
| 2557 | Love will be ok | Mnet M!Countdown (2014.11.13) |
| 2557 | Love will be ok | SBS MTV The Show (2014.11.18) |
| 2557 | Love will be ok | MBC Music Show Champion  (2014.11.19) |
| 2557 | Love will be ok | KBS World Music Bank (2014.11.21) |
| 2557 | Love will be ok | SBS MTV The Show (2014.11.25) |
| 2557 | Love will be ok | MBC Music Show Champion  (2014.11.26) |
| 2557 | Love will be ok | Arirang TV Simply Kpop  (2014.12.05) |